जेन
"पैंथेरा टाइगरिस (बाघ)।"
मुझे लगा तुमने कहा था कि अगर हमें बाघ ढूँढना है तो हमें धीमे और चुपचाप जाना होगा।
मैंने ऐसा कहा था।
अभी तक कुछ दिखाई दिया?
अभी तक कुछ नहीं।
एक डरे हुए ग्रेबियर्ड के अलावा।
मैं जानती हूँ तुम घबरा रहे हो, ग्रेबियर्ड,
लेकिन हमें पता लगाना है कि बाघ रात में बाहर निकलना क्यों पसंद करते हैं।
और वह करने के लिए...
हमें यह रात का मिशन पूरा करना होगा।
हम वह दूरबीन इस्तेमाल करेंगे जिससे हम रात में देख पाएँगे।
आज़माना चाहते हो?
देखा? डरने की कोई बात नहीं है।
तुमने क्या देखा, ग्रेबियर्ड? क्या वह एक बाघ था?
क्या वह एक विशाल बिल्ली जैसा था, जिसकी सुंदर धारियाँ,
बड़े पंजे और बड़ी आँखें थीं?
एक बड़े, मुलायम शिकारी की तरह
जो अपना शिकार पकड़ने के लिए कुछ भी करेगा?
क्या तुम्हें बाघ पसंद हैं?
"पैंथेरा टाइगरिस"? मुझे बस पसंद ही नहीं हैं। मुझे बहुत ज़्यादा पसंद हैं।
तुमने उनका वैज्ञानिक नाम ढूँढा?
मैं उन्हें जंगल में आज़ाद देखने के लिए बेताब हूँ।
चिंता मत करो, ग्रेबियर्ड।
अगर कोई बाघ तुम्हारा शिकार रहा हो, तो तुम उसे देख नहीं पाओगे।
वह चुपके से तुम्हारे पीछे आएगा और तुम्हें पीछे से दबोच लेगा...
चलो चलकर जाँच करें।
लेकिन याद रखना,
बाघों के सुनने की शक्ति बहुत तेज़ होती है
और वे अँधेरे में हमसे छह गुना बेहतर देख सकते हैं।
बाघ को शायद पता भी हो कि हम यहाँ हैं।
देखो! मिट्टी में बाघ के पंजे का निशान।
एक बाघ तो बेशक़ आसपास है।
काफ़ी बड़ा पंजा है। मेरे ख़्याल से यह एक नर बाघ है।
आमतौर पर नर बाघ मादा बाघ से ज़्यादा बड़े होते हैं।
वह रहा।
बाघों को दौड़ाकर पीछा करना अच्छा लगता है।
इसलिए चाहे कुछ भी करो, भागना मत!
ग्रेबियर्ड!
चिंता मत करो। मेरे पास एक आईडिया है।
ग्रेबियर्ड!
हाय, जेन की मॉम।
मॉम, अगर हमें अपना मिशन ख़त्म करना है तो यहाँ अँधेरा होना चाहिए।
तुम्हें यह कल ख़त्म करना होगा। अभी देर हो रही है।
यह एकदम परफ़ेक्ट है।
हाँ। एकदम परफ़ेक्ट समय है तुम्हारे सोने की तैयारी करने का
और डेविड के घर जाने का।
नहीं, बाघ बचाने का।
जेन, तुम अपने सपनों में जितने चाहे उतने बाघ बचा सकती हो।
माँ, जंगलों में 4,000 से भी कम आज़ाद बाघ बचे हैं
और वह हमारी वजह से है।
लोग उनके इलाकों पर कब्ज़ा करते रहते हैं।
हम यह पता लगाने की कोशिश कर रहे हैं कि वे रात में क्यों निकलते हैं।
क्योंकि अगर हम उन्हें समझ पाएँ...
तो तुम उन्हें बचा पाओगे। हाँ, मैं जानती हूँ।
मुझे यक़ीन है वे निशाचर होते हैं। बाघ बच गए।
गुड नाइट, डेविड।
वह बहुत तेज़ हैं। हमें उनसे अपने और मिशनों में मदद माँगनी चाहिए।
अच्छी कोशिश थी, मॉम।
निशाचर का मतलब होता है जो रात में सक्रिय होते हैं,
लेकिन बाघ हमेशा दिन में नहीं सोते हैं।
कभी-कभी वे एक्सप्लोर करते हैं।
फिर उन्हें रात का समय इसलिए पसंद होगा क्योंकि वह शिकार करने के लिए बेहतर है।
-बाय, डेविड। -रुको, डेविड।
शायद वह शिकार करने के लिए बेहतर हो, मॉम, लेकिन क्यों?
क्या अँधेरे में शिकार पकड़ना ज़्यादा आसान होता है?
या वह इसलिए है क्योंकि दूसरे परभक्षियों से पाला नहीं पड़ता है?
या वह इसलिए है क्योंकि उन्हें अँधेरे में अच्छे से दिखाई देता है?
-या वह इसलिए है... -तुम्हारे पास दस मिनट हैं।
हाँ!
शुक्रिया, मॉम।
वह बाघ कहीं भी हो सकता है, इसलिए चुप रहने की कोशिश करना।
क्या? मेरी ग़लती नहीं है।
देखा?
वह बाघ। वह ग्रेबियर्ड को देख रहा है।
मैंने भागने के बारे में क्या कहा था?
बू!
यार, तुम दोनों को डराना बहुत आसान है।
तुम्हें अपनी शक़्लें देखनी चाहिए। साफ़ डर।
वह बस इसलिए क्योंकि हमें लगा आप एक बाघ थीं।
-मुझे यक़ीन है उसका तुम्हारे लिए कोई तुक होगा। -हम एक बाघ को ट्रैक कर रहे हैं।
या वह हमें ट्रैक कर रहा है?
ज़्यादातर ग्रेबियर्ड को।
ओह, हाँ। यह बिल्कुल बाघ का खाना लगता है।
आशा है तुम बाघ को ढूँढ लोगे, इससे पहले कि वह तुम्हारे बंदर दोस्त को ढूँढ ले।
-चिम्पैंज़ी। -हाँ।
बाघ को ढूँढने में मदद करना चाहती हैं, अनीसा?
मैं करती, लेकिन मैं सहकारी समिति की ड्यूटी पर हूँ
और मेरे पास संभालने को अपना एक जानवर है।
सच में? कौन सा जानवर है?
ख़ैर, मुझे पक्का पता नहीं, लेकिन कोई जीव बग़ीचे के शेड में घुस गया
और साफ़ करने के लिए ढेर सारी गंदगी छोड़ गया।
ज़रूर वह बाघ होगा।
मुझे कोई स्कंक या रैकून ज़्यादा लग रहा है।
लेकिन, हाँ, शायद कोई बड़ी बिल्ली हो सकती है।
मेरे ख़्याल से मुझे पता है इस मिशन को कैसे पूरा करना है।
अब क्या होगा?
हम इंतज़ार करेंगे।
कितनी देर तक?
जितनी देर भी करना पड़े।
अगर हमें एक बाघ के प्राकृतिक बर्ताव का अध्ययन करना है, तो उसे पता नहीं चलना चाहिए कि हम यहाँ हैं।
तो हमें एकदम शांत और स्थिर रहना होगा, शायद घंटों तक।
या कम से कम सोने के समय तक।
जो जल्द ही है, है ना?
रुको, तुमने वह देखा?
क्या वह बाघ है?
देखो।
एक बिल्ली? क्या हम इसे रख सकते हैं?
बाघ और बिल्लियाँ एक ही परिवार से होते हैं।
शायद छोटी बिल्ली का अध्ययन करने से हमें पता चल जाए
कि हमारी बड़ी बिल्ली के क़रीब कैसे जाना है।
तो, क्या इसका मतलब हाँ है?
अभी हमें इस बिल्ली के बारे में कुछ मालूम नहीं है,
तो बहुत लगाव मत करने लगना, ठीक है?
देर हो गई। मुझे पहले ही कैटासॉरस रेक्स से प्यार हो गया है।
मैं इसका यही नाम रखूँगा।
ख़ैर, इसका जो भी नाम हो,
यह बिल्ली किसी की खोई हुई पालतू बिल्ली या पाशबिक भी हो सकती है।
पाशबिक क्या होता है?
यह ऐसे जानवर को कहते हैं जिसे घरेलू होना चाहिए, जैसे पालतू जानवर,
लेकिन असल में जंगली है।
एकदम सही।
तुम दोनों यहीं रुको।
मैं थोड़ी रिसर्च करती हूँ कि इस छोटी बिल्ली के लिए क्या कर सकते हैं।
तो, सहला नहीं सकते हैं?
बिल्कुल नहीं सहलाना है।
मैं अभी आती हूँ।
क्यों ना तुम दोनों ढूँढते रहो
और मैं यहाँ रुककर देखता हूँ अगर बाघ अपनी छोटी कज़िन से मिलने आता है?
यह ऐसे काम नहीं करता है।
क्या तुम बस कैटासॉरस रेक्स के पास रहना चाहते हो?
अगर कुछ दिखे तो मुझे वॉकी-टॉकी से ख़बर देना।
हाँ, कर दूँगा।
चलो, ग्रेबियर्ड।
अगर मैं एक बाघ होती, तो मैं कहाँ जाती?
मुझे वह दिखाई नहीं दे रहा। तुम्हें यक़ीन है वह यहाँ अंदर है?
मैं लॉन्ड्री रूम के बारे में तो नहीं सोच रही थी।
हाँ, डैड और पॉप, मैं कैटासॉरस रेक्स का ध्यान रखने का वादा करता हूँ।
मैं उसे खाना खिलाऊँगा और सहलाऊँगा। और मिली उसकी गंदगी साफ़ कर सकती है?
जेन? ग्रेबियर्ड?
उम्मीद है कोई बाघ चुपके से मेरे पीछे नहीं आ रहा?
अब शिकार का शिकारी बनने का समय आ गया है।
उसे यह पता नहीं लगना चाहिए कि हम उसे देख रहे हैं।
जेन?
तुम्हारे दस मिनट पूरे हो गए। अब सोने का समय है।
ग्रेबियर्ड!
मैंने तुमसे कहा था बाघों को पीछा करना अच्छा लगता है!
-जेन। -अभी बात नहीं कर सकती, मॉम।
वह बाघ ग्रेबियर्ड को खाने की कोशिश कर रहा है। फिर से।
हमें जाकर उनकी मदद करनी होगी।
और शायद सज़ा देनी होगी।
जल्दी, ग्रेबियर्ड, इस तरफ़!
तुम्हें लगता है वह चला गया?
जेन! चीखना बंद करो।
माफ़ कीजिए।
हमें लगा आप बाघ थीं।
हमने दस मिनट की बात की थी।
जानवरों को बचाने में समय लगता है।
लेकिन मुझे लगता है कि आपका अनुमान सही था कि उन्हें रात में शिकार करना पसंद है।
लेकिन हमें अभी भी पता लगाना है क्यों।
उसने दोबारा ग्रेबियर्ड का पीछा किया?
हाँ, लेकिन मेरा नहीं।
-पता नहीं वह बस ग्रेबियर्ड का शिकार क्यों कर रहा है। -क्यों ना रात की नींद के बाद इसके बारे में सोचो?
चलो, डेविड। मैंने तुम्हारे पॉप से कहा था मैं तुम्हें घर छोड़ दूँगी।
नहीं।
तुम भी नहीं।
हैलो, बाघ के ट्रैकर।
अनीसा, कोई ख़बर मिली?
क्या कैटासॉरस रेक्स का कोई परिवार है?
कैटासॉरस रेक्स कौन है?
पता है क्या? जाने दो। तुम इसके बारे में कल बात कर सकते हो।
गुड नाइट, अनीसा। ये दोनों सोने जा रहे हैं।
लेकिन बाहर बहुत ठंड है।
-अगर बिल्ली को ठंड लग गई तो? -या बाघ को?
तो, मैं समझ रही हूँ कि एक और बिल्ली है जिसे ये दोनों बचाना चाहते हैं?
कैटासॉरस रेक्स।
-आपको क्या पता चला? -पता लगाने की कोशिश कर रही हूँ कि क्या करना है।
लेकिन मैंने ऑनलाइन पढ़ा कि अगर आप किसी आवारा बिल्ली को खाना दें, तो पता चल सकता है अगर वह पाशबिक है।
हम रेक्सी को खाना दे सकते हैं?
ज़रूर।
तुम्हारे सामने होते हुए अगर वह खाती है, तो इसका मतलब वह पालतू है।
पाशबिक बिल्लियाँ लोगों के आसपास रहने से नहीं खाती हैं।
तो, अगर वह पालतू हुई, तो हमें क्या करना होगा?
मुझे यक़ीन है अनीसा उसका परिवार ढूँढने की कोशिश करेगी।
अच्छा प्लान है। और हम क्या करेंगे अगर वह पाशबिक हुई?
मैं उसे जाल में फाँसकर यहाँ से हटा दूँगी।
जाल में फाँसकर?
ख़ैर, जंगली बिल्लियाँ ख़तरनाक हो सकती हैं।
बस इसलिए कि कुछ ख़तरनाक है, इसका मतलब यह नहीं कि हमें उसकी परवाह नहीं करनी चाहिए।
बाघ ख़तरनाक हो सकते हैं। बस ग्रेबियर्ड से पूछिए।
लेकिन फिर भी वे एक घर के हक़दार हैं।
हाँ।
एक काम करते हैं, मैं आज रात कुछ कंबल बाहर रख दूँगी और बिल्लियों का खाना ले आऊँगी।
कल, तुम दोनों स्कूल ख़त्म करने के बाद उसे खाना खिला सकते हो।
पक्का?
-पक्का। -एक तकिया भी बाहर रख दीजिएगा?
बिल्कुल।
डेविड?
-हाय, जेन। -तुम ठीक हो?
मुझे रेक्सी की चिंता हो रही है।
तुम ठीक हो?
मुझे बाघ की चिंता हो रही है। और सभी बाघों की।
कोई आईडिया?
"मेरा मिशन एक ऐसी दुनिया बनाना है जहाँ हम प्रकृति के साथ सद्भाव में रह सकें।"
जेन गुडॉल?
हाँ।
इसका क्या मतलब है?
सद्भाव में रहने का मतलब है दयालु होना,
किसी को या किसी चीज़ को चोट ना पहुँचाना और एक दूसरे का सम्मान करना।
बहुत बुरा है। वॉकी-टॉकी।
अभी।
लेकिन, मॉम, डेविड को चिंता है कि अनीसा उसकी बिल्ली को बाहर निकाल देगी।
-वह बिल्ली शेड में नहीं रह सकती। -तो हमें उसके लिए कोई और घर ढूँढना चाहिए।
हाँ, वह मेरे पास रह सकती है।
एक बार मैं अपने दोनों डैड को मना लूँ।
कभी-कभी शांति से साथ रहने का मतलब चीज़ों को उनके हाल पर छोड़ना होता है,
ख़ासतौर से जंगली चीज़ों को।
अभी के लिए, तुम्हें अच्छी नींद लेने की ज़रूरत है
ताकि तुम कल अपने मिशन की ताज़ी शुरुआत कर सको।
ठीक है?
ठीक है।
-ठीक है? -ठीक है।
अच्छे से सोना। कल तुम्हें एक जानवर की मदद करनी है।
अंदर मिली तैयार हो रही है।
क्या हो रहा है?
अनीसा को बग़ीचे वाले शेड में एक बिल्ली रहती हुई मिली।
सच में?
मैंने उसका नाम रखा है।
मुझे अंदाज़ा लगाने दो। डायनासॉर पर?
-कैटासॉरस रेक्स। छोटा नाम रेक्सी है। -बढ़िया।
तुम मुझे कुछ और बताना चाहते हो?
अनीसा ने कहा कि रेक्सी किसी परिवार का सदस्य या जंगली हो सकती है,
लेकिन अगर वह घरेलू और एकदम अकेली हुई तो?
मुझे हमेशा से एक बिल्ली चाहिए थी।
मैंने उसे मिली के साथ भी बाँट लूँगा?
मैं समझता हूँ कि तुम उसका ख़्याल क्यों रखना चाहते हो, डेवी,
लेकिन एक पालतू जानवर बहुत बड़ी ज़िम्मेदारी होती है।
लेकिन मैं रेक्सी को एक घर देना चाहता हूँ।
हमेशा के लिए, जैसे आपने और डैड ने मुझे दिया।
व्हो, तुम वाक़ई पूरा ज़ोर लगा रहे हो।
तो, क्या वह हाँ है?
शुक्रिया, पॉप्स।
एक पालतू जानवर को गोद लेना बच्चों को गोद लेने से बहुत अलग होता है,
लेकिन फिर भी यह फ़ैसला हमें पूरे परिवार के साथ लेना होगा।
-और मिली एक कुत्ता लाने की कोशिश कर रही है। -हम दोनों ला सकते हैं।
क्यों ना हम यह पता चलने का इंतज़ार करें कि कैटासॉरस रेक्स को घर चाहिए भी या नहीं?
ठीक है।
-हम स्कूल के बाद और बात करेंगे, ठीक है? -शुक्रिया, पॉप।
-आपसे प्यार है। -तुमसे भी।
अब, तुम्हें ब्रेड चाहिए या अंडा भुर्जी?
दोनों।
हमें अनीसा को ढूँढना होगा।
डेविड?
जल्दी करो, मिली। हम तुम्हें घर पर छोड़ देंगे।
आख़िरकार! मैं खाना खिलाऊँगा।
जल्दी! चलो चलें।
इंतज़ार का रोमांचक खेल शुरू करते हैं।
सुनने में यह चाहे जितना रोमांचक लगे,
मुझे बिल्डिंग में और दूसरे काम निपटाने हैं।
उम्मीद है वह जंगली नहीं होगी।
ख़ैर, बिल्लियों के लिए जंगली का बस यही मतलब होता है कि वे लोगों के आसपास नहीं रहना चाहतीं।
चूँकि बाघ और पाशबिक बिल्लियाँ, दोनों जंगली होते हैं, यह बाघों के लिए भी सच हो सकता है।
हाँ, मुझे कोई अंदाज़ा नहीं है।
मैं थोड़ी देर में वापस आकर तुम दोनों को देख लूँगी।
किसी बाघ का खाना मत बन जाना।
इसका मतलब तुम हो, ग्रेबियर्ड।
शुक्रिया, अनीसा।
आओ, आकर खाना खा लो, रेक्सी।
या मत खाओ, अगर तुम जंगली रहकर ख़ुश हो। जैसा तुम्हारा मन हो।
मैं दोनों तरह तुमसे प्यार करता हूँ।
मुझे नहीं लगता कैटासॉरस रेक्स खाने के लिए बाहर आने वाली है।
वह नहीं आ रही, लेकिन एक बाघ आ गया।
जब तक हम बिल्ली के खाने का इंतज़ार कर रहे हैं,
मेरे ख़्याल से मुझे पता है हम कैसे पता लगा सकते हैं कि बाघों को रात में शिकार करना क्यों पसंद है।
और इस बार मैं चाहती हूँ वह तुम्हारा पीछा करे।
तो प्लान यह है।
लगभग पहुँच गया।
लगभग हो ही गया।
अभी!
क्या वह ऐसे ही होना था?
पूरी तरह से नहीं। दरअसल, बिल्कुल भी नहीं।
मैं भूल गई थी कि कभी-कभी बाघ शिकार पकड़ने के लिए चढ़ भी जाते हैं।
वे छत की ओर जा रहे हैं। चलो।
हम लोग हैं!
तुम्हें हमारे आसपास होना अच्छा नहीं लगता है!
बाघ के मेरे और डेविड के पीछे ना आकर, बार-बार तुम्हारे पीछे जाने की वजह
वही है जिस वजह से उन्हें दिन से ज़्यादा रात पसंद है।
वे शोर वाले और ख़तरनाक लोगों से दूर रहना चाहते हैं।
बिल्कुल जंगली बिल्लियों की तरह।
वह बिल्ली! हमें देखना चाहिए कि कैटासॉरस रेक्स के साथ क्या हो रहा है।
तो, यह बिल्ली जंगली नहीं है?
ख़ैर, इसने मेरी तरफ़ म्याऊँ किया और फिर खाने लगी,
तो काफ़ी पालतू लग रही है।
-क्या इसका मतलब है रेक्सी को एक घर चाहिए? -मुझे ऐसा नहीं लगता, डेविड।
मुझे ऑनलाइन यह पोस्ट भी मिली।
लापता बिल्ली!
इसका असली नाम "पंजामा," यानि पंजा और पाजामा है?
यह वाक़ई काफ़ी बढ़िया है।
तुम वाक़ई बहुत प्यारी बिल्ली हो।
-मुझे ख़ुशी है कि तुम्हारा एक घर है। -हाँ, मुझे भी।
लेकिन बाघ अभी भी अपने घर खो रहे हैं।
इसीलिए उनकी संख्या कम होती जा रही है।
लेकिन हम उसके लिए क्या कर सकते हैं?
चूँकि बाघ, जंगली बिल्लियों की तरह अकेले छोड़ा जाना चाहते हैं,
शायद यह सुनिश्चित करने का एक तरीका है कि उनके पास ऐसी जगह हो जो बस उनकी हो।
मैं अभी भी एक बिल्ली गोद लेना चाहता हूँ, लेकिन शायद हम कोई बाघ भी गोद ले सकते हैं?
यह बहुत बढ़िया आईडिया है।
लेकिन मुझे नहीं पता अगर हमारे माता-पिता घर में बाघ को पाकर ख़ुश होंगे।
पॉटी करने के लिए इतना बड़ा डब्बा कहाँ मिलेगा?
उसे साफ़ करने के लिए चम्मच चाहिए या फावड़ा?
ख़ैर, तुम असल में एक गोद नहीं ले सकते,
लेकिन तुम बाघ सैंक्चुअरी के ज़रिये एक का ख़्याल रख सकते हो,
वे जहाँ रहते हैं, वहाँ उनकी मदद और रक्षा कर सकते हो।
हम अपनी पॉकेट मनी से कर सकते हैं।
या अपनी पॉकेट मनी के एक हिस्से से?
सुनने में बढ़िया लग रहा है। टाइगरसॉरस रेक्स, हम आ रहे हैं।
चलो चलकर ऑनलाइन ढूँढें।
या शायद वह कल रात का काम है।
बाय, पंजामा। तुमसे प्यार है।
-अरे। कैटासॉरस रेक्स के साथ सब कैसा रहा? -उसका एक परिवार है।
और उसका असली नाम पंजामा है।
-वह काफ़ी बढ़िया है। -मैंने भी यही कहा था।
तुम ठीक हो, बेटा?
मुझे ख़ुशी है कि उसका एक घर है।
-और अब मैं दूसरे पालतू जानवरों के सपने देख सकता हूँ। -और दूसरे नामों के भी।
हाँ।
जैसे...
बर्डाडैकटिलस।
फ़िशोसॉर।
पपीसेराटॉप्स।
मुझे पपीसेराटॉप्स अच्छा लगा!
ठीक है, तुम दोनों। सोने का समय हो गया।
दरअसल, जेन, ग्रेबियर्ड और मुझे पहले एक और काम ख़त्म करना है।
प्लीज़?
अब, बाघ देखने का यह एक बढ़िया तरीका है।
कोई हैरानी की बात नहीं कि बाघों को रात पसंद है। उनके लिए अकेले रहने का यह सबसे अच्छा समय है।
वे वाक़ई ख़ूबसूरत हैं।
प्रकृति के साथ सद्भाव में रहना आसान नहीं है, है ना?
नहीं। लेकिन यह इस मेहनत के लायक़ है।
जेन
बाघों को बचाने में मदद कीजिए।
जेन, डेविड, गुड नाइट कहने का समय हो गया है।
यह एक अच्छी बाघ सैंक्चुअरी लग रही है।
हाँ, उनके पास काफ़ी सारी ज़मीन है।
-जेन? -जल्दी, मॉम।
हम अभी भी रिसर्च कर रहे हैं। साथ ही, हमारा एक कॉल आने वाला है।
-कॉल आने वाला है? किसका? -नायला आज़मी।
वह कौन है? और तुम उनसे सुबह बात क्यों नहीं कर सकते?
नायला उस जंगल की रक्षा करती हैं जहाँ आख़िरी सुमात्रा बाघ जंगल में रहते हैं।
वह इंडोनेशिया में है। और वह हमें किसी भी समय कॉल...
कर सकती हैं।
-प्लीज़? -प्लीज़?
ठीक है। तुम्हारे पास पाँच मिनट हैं।
-फिर से। -शुक्रिया, मॉम।
शुक्रिया, जेन की मॉम।
-हाय, नायला! -हैलो! तुम ज़रूर जेन और डेविड हो।
हमसे बात करने के लिए शुक्रिया। हमारे पास बाघों के बारे में बहुत सारे सवाल हैं।
गज़ब। आप इस समय कहाँ हैं, नायला? यह कितना ख़ूबसूरत दिख रहा है।
मैं टिमबांग लवान नाम के एक गाँव में हूँ,
जो ल्यूसर इकोसिस्टम के पास बसा है,
जो कि दुनिया की इकलौती जगह है जहाँ ओरांगुटान, बाघ, गैंडे और हाथी
जंगल में साथ रहते हैं।
उस बाघ को देखो। वह उस बाघ जैसा लग रहा है जो ग्रेबियर्ड को खाना चाहता था।
लेकिन हमने उसे बचा लिया। नायला, क्या आप कभी किसी बाघ से मिली हैं?
असल में, हाँ।
जब मैं क़रीब चार साल की थी,
मैं अपने दादा-दादी के साथ रह रही थी और मुझे नारंगी रंग के बिल्ली के बच्चे मिले,
और मेरे दादा-दादी बेहद परेशान हो गए, उन्होंने कहा,
"नायला, वह बाघ का बच्चा है!"
बाघों को इंसान वाक़ई पसंद नहीं हैं, इसलिए हमें दूरी बनाए रखनी चाहिए।
जिस बाघ को हम ट्रैक कर रहे थे, वह पक्का हमारे आसपास नहीं रहना चाहता था।
यह बहुत ज़रूरी है कि उनका आदर किया जाए, उनकी रक्षा की जाए,
क्योंकि वे हमारा एक हिस्सा हैं, देशी सुमात्रन बाटक लोगों के लिए।
यह कितनी कमाल की बात है कि आप बाघों से जुड़ी हुई हैं।
आपने उनकी मदद करना कैसे शुरू किया?
पहली बार जब मैंने जंगल में कदम रखा, उससे मेरी ज़िंदगी हमेशा के लिए बदल गई।
मुझे बस लगा कि वह एक जादुई जगह थी।
और तब मुझे पता चल गया कि मुझे जंगलों को बचाने के लिए
जंगल का पहरेदार बनना होगा।
जंगल का पहरेदार क्या करता है?
तुम जंगल में आकर
उस इलाके को किसी भी नुक़सान से सुरक्षित करते हो,
जो उस इलाके में रहने वाले किसी पौधे की प्रजाति या जानवर को होने का ख़तरा हो।
दस साल तक सीधे जंगल में मेहनत करने के बाद, मैंने अपनी संस्थाएँ बनाने का फ़ैसला किया
ताकि और भी ज़्यादा सुमात्रन महिलाओं को जंगल बचाने के प्रॉजेक्ट में
शामिल होने के लिए प्रोत्साहित कर सकूँ।
लेकिन उस जंगल में बाघों और दूसरे जानवरों को क्या नुक़सान पहुँचा रहा है?
उनके घर विकास और दूसरी इंसानी गतिविधियों के लिए
छीन लिए जाते हैं।
हमें बहुत से लोगों को जागरूक बनाना है
क्योंकि अगर हमने इसके बारे में कुछ नहीं किया,
तो हम उन्हें हमेशा के लिए खो देंगे।
हम एक बाघ सैंक्चुअरी की मदद करेंगे। हम और क्या कर सकते हैं?
तुम बस पास के एक जंगल में जाकर
ख़ुद को जंगल के साथ एक होना महसूस करने में थोड़ा समय बिता सकते हो।
तुम्हारे लिए सबसे ज़रूरी चीज़ है जोड़ना...
अपनी आत्मा को जंगल के साथ फिर से जोड़ना।
वह तुम्हारा घर है।
मुझे वह आईडिया बहुत अच्छा लगा।
-जेन, चलो जंगल में चलते हैं। -अच्छी कोशिश थी।
आज रात नहीं। और तुम्हारे पाँच मिनट पूरे हो गए हैं।
हमें जाना होगा, नायला। हमसे बात करने के लिए बहुत-बहुत शुक्रिया।
हम जंगल से जुड़ेंगे और बाकी सबसे भी यह करने के लिए कहेंगे।
-सुनकर ख़ुशी हुई। बाय! -बाय, नायला!
ठीक है, अब सच में इसे ख़त्म करने का समय है।
गुड नाइट, डेविड।
इतनी जल्दी नहीं, डेविड।
मॉम, हमें अभी भी मदद करने के लिए एक बाघ सैंक्चुअरी ढूँढनी है।
बस पाँच मिनट और।
-प्लीज़? -प्लीज़?
तीन मिनट, ज़्यादा से ज़्यादा।
-शुक्रिया, मॉम। -अच्छी वाली चुनना।
पैंथेरा टाइगरिस बाघ
हम कैसे मदद कर सकते हैं?
उनके घरों को बचाइए बाघों को उनकी जगह दीजिए
ओह, जेन। मुझे एक और बहुत बढ़िया बाघ सैंक्चुअरी मिली है।
उप-शीर्षक अनुवादक: मीनू